गुवाहाटी , 14 आगस्टः हादतनाडै 15 आगस्टआव 74 थि उदांश्री सान फालिनो थाखाय थियारि जादों । बेनि थाखाय हादतनि खना - खनला जेरावबो रैखाथिनि गोखों राहा लानाय जादों । गुवाहाटीयावबो रैखाथि राहाखौ गोखोसिन खालामदों । बृहस्पतिबाराव पुलिसआ सहरनि जजेज फोथाराव रैखाथि राहाखौ नायबिजिरदों । मानोना बेयावबो उदांश्री फोर्बोखौ फालिनो हाबाफारि लादों । पुलिस कमिसनार मुन्ना प्रसाद गुप्ताया निउज एजेन्सि एएनआइजों बाथ्रा सावरायनायाव बुङोदि , गासै सहराव रैखाथिनि गोखों राहा लानाय जादों आरो गासैबो पुलिस थानाफोरखौ एलार्ट खालामदों । बे जरखा सानाव नरेन्द्र मदिया दिल्लीनि लाल किल्लायाव फिरफिला उरायहोगोन आरो बेनि प्राचीरनिफ्राय हादतनि सुबुंफोरजों सोमोन्दो लागोन । बे हाबाफारिनि थाखायबो जरखा थियारि खालामनाय जादों । मानोना हादतयाव करना इनफेक्सननि गोहोमा जेरैबो बयखौबो जेंनायाव खोख्लैदों । बेयाव जरखा बिथांखिफोरबो फोसावनो हागौ होन्ना हमदांनाय जादों । 
74 थि उदांश्री साननि थाखाय गुवाहाटीयाव रैखाथिखौ बांहोदों